Yo‘ldan adashgan fuqarolar Katta Chimyon tog‘ining dengiz sathidan 2800 metr balandlikdagi Oqsoy hududidan topilgan. Videodan kadr Joriy yilning 6 may kuni soat 12:09 da Toshkent viloyati FVBga ikki nafar fuqaro Chimyon tog‘lariga dam olish maqsadida chiqib, adashib qolganligi to‘g‘risida xabar kelib tushgan. Zudlik bilan aytilgan manzilga FVVning Chimyon yong‘in-qutqaruv otryadi qutqaruvchilari yetib borib, qidiruv-qutqaruv ishlarini olib borgan. Amalga oshirilgan tezkor harakatlar natijasida yo‘ldan adashgan fuqarolar Katta Chimyon tog‘ining dengiz sathidan 2800 metr balandlikdagi Oqsoy hududidan topilib, maxsus asbob-anjomlar yordamida sog‘-salomat olib tushildi. Hodisa oqibatida tan jarohati olgan va halok bo‘lganlar yo‘q.